Document ID: 31992D0451

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1992 σχετικά με τη λήψη ορισμένων προστατευτικών μέτρων κατά της αφρικανικής πανώλης των χοίρων στη Σαρδηνία (92/451/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους στο ενδοκοινοτικό εμπόριο με την προοπτική της ολοκλήρωσης της εσωτερικής αγοράς (1), όπως τροποποιήθηκε από την οδηγία 91/628/ΕΟΚ (2), και ιδίως το άρθρο 10,
την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο με την προοπτική της ολοκλήρωσης της εσωτερικής αγοράς (3), όπως τροποποιήθηκε από την οδηγία 91/496/ΕΟΚ (4), και ιδίως το άρθρο 9,
Εκτιμώντας:
ότι, συνεπεία της εμφάνισης αφρικανικής πανώλης των χοίρων στην Ιταλία, η Επιτροπή εξέδωσε την απόφαση 83/138/ΕΟΚ της 25ης Μαρτίου 1983 σχετικά με τη λήψη ορισμένων προληπτικών μέτρων κατά της εξάπλωσης της αφρικανικής πανώλης των χοίρων (5), όπως τροποποιήθηκε από την απόφαση 84/343/ΕΟΚ (6)-
ότι από το 1983 και μετά δεν έχει καταγραφεί στην ηπειρωτική Ιταλία κρούσμα αφρικανικής πανώλης των χοίρων-
ότι το νωπό χοιρινό κρέας και τα εξ αυτού προϊόντα τα προερχόμενα από την ηπειρωτική Ιταλία δεν θεωρούνται πλέον επικίνδυνα για μετάδοση αφρικανικής πανώλης των χοίρων-
ότι η αφρικανική πανώλη των χοίρων πρέπει να θεωρείται ενδημική νόσος της περιφέρειας της Σαρδηνίας-
ότι, έτσι όπως έχει σήμερα η κατάσταση, υπάρχει κίνδυνος για τα κοπάδια άλλων περιφερειών της Ιταλίας και άλλων κρατών μελών λόγω του εμπορίου ζώντων χοίρων, νωπού χοιρινού κρέατος και ορισμένων προϊόντων με βάση το χοιρινό κρέας-
ότι, για λόγους σαφήνειας, η απόφαση 83/138/ΕΟΚ πρέπει να ακυρωθεί και να υιοθετηθεί νέο ενοποιημένο κείμενο-
ότι οι ιταλικές αρχές έχουν λάβει νομικά μέτρα για να απαγορευθεί η διακίνηση ζώντων χοίρων, νωπού χοιρινού κρέατος και ορισμένων προϊόντων με βάση το χοιρινό κρέας από το έδαφος της περιφέρειας της Σαρδηνίας, μέτρων τα οποία εγγυώνται την αποτελεσματική εφαρμογή της παρούσας απόφασης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ιταλία απαγορεύει να διακινούνται από το έδαφος της περιφέρειας της Σαρδηνίας:
- ζώντες χοίροι,
- νωπό χοιρινό κρέας,
- προϊόντα με βάση το χοιρινό κρέας άλλα πλην εκείνων τα οποία έχουν υποβληθεί στην επεξεργασία για την οποία γίνεται λόγος στο άρθρο 4 παράγραφος 1 στοιχείο α) σημείο i) της οδηγίας 80/215/ΕΟΚ του Συμβουλίου (7).
Άρθρο 2
Η απόφαση 83/138/ΕΟΚ καταργείται.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 30 Ιουλίου 1992.

Labels: 3
0
18
6